ΓΡΑΠΤΗ ΕΡΩΤΗΣΗ P-0192/02

υποβολή: Giuseppe Pisicchio (PPE-DE) προς την Επιτροπή

(30 Ιανουαρίου 2002)

Θέμα: Ειδικές επιδοτήσεις για την ιταλική γεωργία

Δεδομένου ότι οι εξαιρετικές μετεωρολογικές συνθήκες του φετινού χειμώνα που δεν έχει ακόμη τελειώσει και ο ασυνήθιστος συνδυασμός ξηρασίας και παγωνιάς προκάλεσαν στο κέντρο της Νοτίου Ευρώπης και ιδίως στην Ιταλία μεγάλα προβλήματα·

αυτή η έκτακτη κατάσταση προκάλεσε μεγάλες καταστροφές σε ορισμένες φθινοπωρινές και χειμερινές καλλιέργειες οι οποίες, ιδίως στο νότο της Ιταλίας αποτελούν τα κυριότερα προϊόντα της πρωτογενούς παραγωγής,

μέχρι σήμεραπολογίζεται ότι στην Πούλια, μια από τις περισσότερο πληγείσες περιοχές, καταγράφηκε καταστροφή της οπωροπαραγωγής μεταξύ 20 και 60 %, ενώ η παραγωγή της αγκινάρας, σημαντικότατη στην περιφέρεια αυτήνπέστη μείωση μέχρι και 80 % με απώλειες που συμποσούνται μέχρι σήμερα σε τουλάχιστον 100 εκατ. ευρώ·

η δραστική αναδιανομή των αναλογιών προκάλεσε αύξηση των τιμών κατανάλωσης με αποτέλεσμα να καταστούν δυσβάσταχτες για τους καταναλωτές σε σημείο που να προκαλέσει παρεμβάσεις των δικαστικών αρχών.

Λόγω όλων αυτών των δεδομένων, ερωτάται η Επιτροπή εάν προτίθεται να παρέμβει με ειδικές ενισχύσεις ανάλογες με τη σοβαρότητα των καταστροφών στον αγροτικό τομέα, ο οποίος εκτίθεται λόγω της παραγωγικής του δραστηριότητας στους κινδύνους που προκαλούν οι κλιματολογικές αλλαγές που δεν προβλέπονται ρητά από τις ισχύουσες κοινοτικές ρυθμίσεις.

Απάντηση του κ. Fischler εξ ονόματος της Επιτροπής

(20 Φεβρουαρίου 2002)

Η Επιτροπή δεν έχει λάβει ακόμη επίσημες πληροφορίες όσον αφορά την επίπτωση των εξαιρετικών μετεωρολογικών συνθηκών που έλαβαν χώρα στην Ιταλία.

Λαμβάνονταςπόψη τη σπουδαιότητα των ζημιών, οι ισχύουσες κοινοτικές διατάξεις επιτρέπουν να παρέμβουμε με ειδικές ενισχύσεις που συγχρηματοδοτούνται σε κοινοτικό επίπεδο από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) τμήμα εγγυήσεων και προσανατολισμού, για την ανασύσταση του αγροτικού δυναμικού που καταστράφηκε από τις μετεωρολογικές συνθήκες που μπορούν να θεωρηθούν ως φυσικές θεομηνίες.

Στο πλαίσιο των παρεμβάσεων που προβλέπονται από τα αγροτικά προγράμματα ανάπτυξης των περιφερειών εκτός στόχου 1 και από τα περιφερειακά λειτουργικά προγράμματα, οι ιταλικές περιφέρειες έχουν την δυνατότητα να αναλάβουν δράσεις για την ανασύσταση του καταστραφέντος δυναμικού της γεωργικής παραγωγής από φυσικές θεομηνίες, καθώς και για την εφαρμογή των καταλλήλων μέσων προλήψεως, σύμφωνα με το άρθρο 33 παράγραφος 12 του κανονισμού (ΕΚ) αριθ. 1257/99 του Συμβουλίου, της 17 Μαΐου 1999, για την στήριξη της αγροτικής ανάπτυξης από το ΕΓΤΠΕ και για την τροποποίηση και κατάργηση ορισμένων κανονισμών(1). Εξάλλου, ορισμένες ιταλικές περιφέρειες, για να αντιμετωπίσουν τις ζημιές που προκλήθηκαν από διάφορες φυσικές θεομηνίες του παρελθόντος, έχουν ήδη προβλέψει τη δυνατότητα αυτή στα προγράμματά τους.

Στο πλαίσιο αυτό, η Επιτροπή, εντόςφισταμένων κανονιστικών και χρηματοδοτικών ορίων, προτίθεται να εξετάσει ενδεχόμενες προτάσεις των ιταλικών αρχών.

Ωστόσο, η παρέμβαση του ΕΓΤΠΕ, μπορεί να καλύψει μόνο τις επενδύσεις που αφορούν το δυναμικό της παραγωγής και όχι τις απώλειες του εισοδήματος. Για τις τελευταίες, μπορούν ενδεχομένως να δοθούν εθνικές ενισχύσεις μετά από έγκριση της Επιτροπής δυνάμει των άρθρων 87 και 88 της συνθήκης ΕΚ όσον αφορά τις κρατικές ενισχύσεις.

(1) ΕΕ L 160 της 26.6.1999.